b'\n_START_ARTICLE_\nFeodor I al Rusiei\n_START_SECTION_\nDomnia\n_START_PARAGRAPH_\nFeodor a fost un om simplu la minte neinteresat de politic\xc4\x83 \xc8\x99i care nu a fost niciodat\xc4\x83 considerat un candidat pentru tronul Rusiei p\xc3\xa2n\xc4\x83 la moartea fratelui s\xc4\x83u mai mare, Ivan Ivanovici. Feodor a fost cucernic \xc8\x99i petrecea mult timp rug\xc3\xa2ndu-se. Tat\xc4\x83l s\xc4\x83u, Ivan cel Groaznic, desemnase prin testament un grup de cinci curteni  care s\xc4\x83 \xc3\xaendeplineasc\xc4\x83 func\xc8\x9bia de consiliu de regen\xc8\x9b\xc4\x83. _NEWLINE_\xc3\x8en 1580 Feodor s-a c\xc4\x83s\xc4\x83torit cu Irina (Alexandra) Feodorovna Godunova (1557-1603), sora ministrului lui Ivan, Boris Godunov. Pe baza acestei c\xc4\x83s\xc4\x83torii, dup\xc4\x83 moartea \xc8\x9aarului Ivan, Boris s-a legitimat ca regentul de facto pentru \xc8\x9barul slab \xc8\x99i cu handicap Feodor._NEWLINE_Spre deosebire de tat\xc4\x83l s\xc4\x83u, Feodor nu a sus\xc8\x9binut cu entuziasm men\xc8\x9binerea drepturilor comerciale exclusive cu Regatul Angliei. Feodor a declarat \xc3\xaemp\xc4\x83r\xc4\x83\xc8\x9bia lui deschis\xc4\x83 tuturor str\xc4\x83inilor \xc8\x99i l-a respins pe ambasadorul englez Sir Jerome Bowes, al c\xc4\x83rui fast a fost tolerat de tat\xc4\x83l lui Feodor. Elisabeta I a trimis un nou ambasador, Giles Fletcher cel B\xc4\x83tr\xc3\xa2n, pentru a-i cere lui Boris Godunov s\xc4\x83-l conving\xc4\x83 pe \xc8\x9bar s\xc4\x83-\xc8\x99i reconsidere pozi\xc8\x9bia._NEWLINE_Negocierile au e\xc8\x99uat, Fletcher omi\xc8\x9b\xc3\xa2nd dou\xc4\x83 dintre titlurile de adresare \xc3\xaen fa\xc8\x9ba \xc8\x9barului Feodor. Elisabeta a continuat s\xc4\x83 apeleze la Feodor pe jum\xc4\x83tate cu scrisori pline de cuvinte atr\xc4\x83g\xc4\x83toare, pe jum\xc4\x83tate pline de repro\xc8\x99. Ea i-a propus o alian\xc8\x9b\xc4\x83, lucru pe care ea a refuzat s\xc4\x83-l fac\xc4\x83 atunci c\xc3\xa2nd tat\xc4\x83l lui Feodor i-a propus._NEWLINE_Boris Godunov a consolidat \xc8\x99i domina\xc8\x9bia Moscovei asupra Siberiei. Prima p\xc4\x83trundere a ru\xc8\x99ilor \xc3\xaen zon\xc4\x83 a fost realizat\xc4\x83 de Stroganovi, o dinastie de negustori care l-a angajat pe hatmanul t\xc4\x83tar Yermak s\xc4\x83-i \xc3\xaenving\xc4\x83 pe t\xc4\x83tarii siberieni. Yermak a fost ucis \xc3\xaen lupt\xc4\x83 \xc3\xaens\xc4\x83 trupele ruse \xc8\x99i-au instaurat prezen\xc8\x9ba permanent\xc4\x83 \xc3\xaen regiune._NEWLINE_\xc3\x8en politica extern\xc4\x83, cea mai important\xc4\x83 ac\xc8\x9biune din timpul domniei lui feodor a fost \xc3\xaenfiin\xc8\x9barea Patriarhiei. \xc3\x8en 1589, mitropolitul Job, un aliat apropiat lui Boris Godunov, a fost ridicat la rangul de patriarh cu consim\xc8\x9b\xc4\x83m\xc3\xa2ntul patriarhului de la Constantinopole._NEWLINE_\xc3\x8en 1591 prin\xc8\x9bul Dmitri, fratele de nou\xc4\x83 ani al \xc8\x9barului Feodor, a fost g\xc4\x83sit mort, cu o ran\xc4\x83 la g\xc3\xa2t, \xc3\xaen curtea re\xc8\x99edin\xc8\x9bei sale de la Uglici. Boierul Vasili \xc8\x98uiski, \xc3\xaens\xc4\x83rcinat de Godunov s\xc4\x83 investigheze moartea prin\xc8\x9bului, a constatat c\xc4\x83 Dmitri suferise o criz\xc4\x83 de epilepsie \xc3\xaen timp ce se juca cu un cu\xc8\x9bit \xc8\x99i s-a r\xc4\x83nit mortal._NEWLINE_Dup\xc4\x83 aproape 12 ani de c\xc4\x83s\xc4\x83torie, \xc8\x9aarina Irina a n\xc4\x83scut o fiic\xc4\x83, Feodosia, \xc3\xaen 1592. Feodosia a murit \xc3\xaen 1594 la v\xc3\xa2rsta de doi ani. E\xc8\x99ecul lui Feodor de a avea al\xc8\x9bi copii a dus la stingerea ramurii principale, veche de secole a dinastiei Rurik. Feodor a murit f\xc4\x83r\xc4\x83 mo\xc8\x99tenitori \xc8\x99i f\xc4\x83r\xc4\x83 s\xc4\x83 desemneze nici un succesor, astfel Boris a ajuns \xc3\xaentr-o pozi\xc8\x9bie favorabil\xc4\x83 care i-a permis s\xc4\x83 pretind\xc4\x83 tronul.'